cyanic-selkie/wikianc huggingface dataset:
Սաքարյայի ճակատամարտ
Սաքարյայից հետո
Երբ Սաքարյայի ճակատամարտից մեկ տարի անց քեմալականների բանակը որոշեց հարձակում ձեռնարկել, նրան առանց դժվարության հաջողվեց մխրճվել մեկը մյուսից հեռացված հունական դիվիզիաների միջև, որի արդյունքը դարձավ հունական բանակի անկանոն նահանջը դեպի ափ։ Հունական բանակի նահանջն ու տարհանումը քեմալականներին թույլ տվեցին Զմյուռնիայում կոտորած իրականացնել և ավարտել Փոքր Ասիայի հույների ցեղասպանությունը։
Հունական բանակի կորուստները Անատոլիական արշավանքի ընթացքում (տարբեր աղբյուրներով 25-50 հազար սպանված) անհամաչափ են քաղաքացիական բնակչության կորուստներին (600 հազար սպանված, 1 500 հազար արտաքսված իրենց հինավուրց հայրական օջախներից, ինչի պատճառով այդ իրադարձությունը կոչվում է Հունաստանում «Անատոլիական աղետ» )։
Այդ պատճառով Թուրքիայի ազատագրական պատերազմ տերմինը վիճարկվում է ոչ միայն հույն պատմաբանների մի մասի, այլ նաև որոշ ժամանակակից թուրք պատմաբանների կողմից։ Attila Tuygan-ը «Ցեղասպանություն մայր հայրենիքի համար» աշխատությունում, որը ներառված է «Ցեղասպանությունն Արևելքում. Օսմանյան կայսրությունից դեպի ազգ-պետություն» (Η γενοκτονία στην Ανατολή Από την Οθωμανική Αυτοκρατορία στοθνος-κράτος ) գրում է.« ...Պնդում, այն մասին, որ թուրքական ազգային-ազատագրական պատերազմը տրվել է իմպերիալիզմի դեմ՝ ոչ մի բանի վրա հիմնված չէ։ Ընդհակառակը, ինչպես նշում է պրոֆեսոր Թ. Աքչամը, ազատագրական պատերազմը տրվել է ոչ թե ագրեսորների, այլ փոքրամասնությունների դեմ»։
Հուշարձաններ
Թուրքերի համար Սաքարյայի ճակատամարտը շրջադարձային պահ է նոր Թուրքիայի կայացման գործում և, ի թիվս այլ բաների, նշվում է ամբողջ երկրում գտնվող հուշարձաններով։ Հույները մարտը նշում են որպես շրջադարձային պահ, որն ընդհատել է հունական բանակի հարձակողական պոռթկումը և դարձել փոքրասիական աղետի նախաբան, որը Փոքր Ասիայում երեք հազար տարվա հունական պատմությունն է խզել ։ Այդ պատճառով հունական հուշարձանները հաղթական բնույթ չեն կրում և սոսկ զինվորական խիզախության հուշարձաններ են Սաքարյայի ճակատամարտում հունական բանակի դրսևորած և զոհված հերոսների համար, որոնց «Փառքը պսակ չի հյուսել» ։
Ծանոթագրություններ
Կատեգորիա:Թուրքիայի անկախության պատերազմ Կատեգորիա:Թուրքիայի պատմություն Կատեգորիա:Հունաստանի ճակատամարտեր Կատեգորիա:Հունաստանի պատմություն Կատեգորիա:Մուսթաֆա Քեմալ Աթաթուրք Կատեգորիա:Թուրքիայի ճակատամարտեր Կատեգորիա:20-րդ դարը Հունաստանում Կատեգորիա:Հույն-թուրքական հարաբերություններ Կատեգորիա:Առաջին համաշխարհային պատերազմ Կատեգորիա:Հույն-թուրքական պատերազմ (1919-1922)
Կիբօրգ (ֆիլմ)
«Կիբօրգ» (Cyborg), ռեժիսոր Ալբերտ Փյունի կողմից 1989 թվականին նկարահանված գիտաֆանտաստիկ, էքշն ժանրի Բ-կարգի ֆիլմ։ Գլխավոր դերում հանդես է գալիս Ժան Կլոդ Վան Դամը՝ ոմն միայնակ գայլ Գիբսոն Ռիքենբաքերի դերում, ով հետապոկալիպտիկ ապագայում ծավալվող գործողություններում Միացյալ Նահանգների արևելյան ափի շրջաններում պայքարում է վայրագ և արյունարբու ավազակների բանդայի դեմ՝ ոմն Ֆենդեր Տրեմոլոյի (Վինսենթ Կլին) գլխավորությամբ։
Սյուժե
Ֆիլմի գործողությունները տեղի են ունենում ենթադրյալ ապագայում, որտեղ արձանագրվել է քաղաքակրթության հետաճ։ Ֆիլմի սկզբում ցույց է տրվում ավերված Նյու Յորք քաղաքը։ Ամենուրեք տիրում է ժանտախտը, որն սկսում է արագ տարածվել ամբողջ մոլորակով մեկ։ Սակայն պարզվում է, որը մարդկության մնացած վերջին գիտնականներն ու բժիշկները Ատլանտայում գրեթե ստացել են ժողովուրդների մնացորդներին ժանտախտից փրկելու դեղամիջոցը։ Սակայն գործընթացն ավարտելու համար նրանց պետք էր Նյու Յորքի համակարգչային բազայում պահված տեղեկությունը։ Հիվանդությունների կանխարգելման կենտրոնի աշխատակցուհի Փերլ Փրոֆեթը (Դեյլ Հեդոն) որոշում է կամավոր կերպով ստանձնել Նյու Յորք գնալու չափազանց վտանգավոր առաքելությունը։ Մինչ ուղևորվելը, Փերլը ենթարկվում է կիսառոբոտային վիրահատման, և որպես արդյունք՝ վերածվում կիբօրգի։
Կիբօրգուհին, լեյտենանտ Մարշալ Ստրատի ուղեկցությամբ, կարողանում է Նյու Յորքի բազայից վերցնել ինֆորմացիան, սակայն վերադարձի ճանապարհին արյունարբու չարագործ Ֆենդեր Տրեմոլոյի (Վինսենթ Կլին) և իր ավազակախմբի կողմից ենթարկում է հետապնդման։ Այդ ժամանակ վիրավորվում է ուղեկցորդ Ստրատը, ով հորդորում է, որ Փերլը շարունակի ճանապարհը դեպի Բրոնքս թաղամաս և գտնի «սլինգեր» մականունով զինվորին, ով կօգնի Փերլին ապահով տեղ հասնել, իսկ ինքը փորձում է միայնակ դիմակայել մոտեցող ավազակախմիբին, սակայն պարտվում է և տապալվում գետնին, որից հետո նրան է մոտենում Ֆենդերը։ Ֆենդերը Մարշալին հայտնում է, որ ինքն է ուզում տիրել դեղամիջոցներին, որպեսզի դառնա նոր աշխարհի լիիրավ մենատերը։ Դրանից հետո Ֆենդերն անձամբ գլխատում է լեյտենանտին։ Այդ ընթացքում Փերլը անսպասելիորեն ընկնում է մի քանի մարդակերների լարած որոգայթի մեջ, սակայն նրան փրկելու է հասնում Գիբսոն Ռիքենբաքերը (Ժան Կլոդ Վան Դամ), ով գումարի դիմաց խաղաղ բնակչությանը դուրս էր բերում խոշոր քաղաքներից և տանում ապահով վայրեր։ Երկուսը չեն հասցնում պատշաճ կերպով ներկայանալ միմյանց և հասկանալ իրավիճակը, երբ հարձակվում է Ֆենդերի բանդան, որոնցից մեկը կրակում է Գիբսոնի ուղղությամբ։ Շփոթահար կիբօրգին մոտենում է Ֆենդերը և հարցնում, թե արդյո՞ք այդ սլինգերը կարող էր նրան օգնել, և ավելացնում է. «Ե՛ս քեզ կտանեմ Ատլանտա, ու դուք ինձ կտաք դեղերը... իսկ եթե չտաք, այդ դեպքում իրական սարսափ-շոուի ականատես կլինեք», - այդ ասելով ֆենդերը ձախ ձեռքով բարձրացնում և կիբօրգին է ցույց տալիս Մարշալ Ստրատի գլուխը։
Ֆենդերի բանդան դրանից հետո հարձակվում է մի ընտանիքի պատկանող առանձնատան վրա, կողոպտում և մորթում բոլորին, վառում ամեն ինչ և նրանց նավով՝ պատանդ Փերլի հետ շարունակում է ճանապարհը Ատլանտայի միջցամաքային ջրուղիներով։ Գիբսոնը գետնին հավասարված առանձնատուն է հասնում արդեն ուշ երեկոյան և կանգնած նայում է խարույկի դեռ չխոնարհվող կայծկլտումներին։ Հանկարծ նա զգում է, որ ինչ-որ մեկը գաղտագողի մոտենում է։ Արագ կողմնորոշվելով՝ Գիբսոնը դանակի կոթը շպրտում է օտարականի ուղղությամբ։ Պարզվում է, որ դա մի երիտասարդ կին էր՝ Նեյդի Սիմոնս անունով (Դեբորա Ռիքթեր), ով թաքնվել էր ավազակների մոտենալու ժամանակ և կարծել, թե Գիբսոնը նույնպես դրանցից մեկն է։ Նեյդին ասում է, որ ցանկանում է օգնել Գիբսոնին և Փերլին, որպեսզի դեղերը ապահով տեղում լինեն, իսկ Գիբսոնը ասում է, որ իրեն այդքան չեն հետաքրքրում դեղերը, որքան Ֆենդերին գտնելը և սպանելը. շուտով պարզվում է, որ Գիբսոնն իր հաշիվներն ունի ֆենդերի հետ, քանի որ տարիներ առաջ Գիբսոնը իր մասանգիտության շրջանակներում մի ընտանիքի էր դուրս բերել վտանգավոր քաղաքից, որից հետո ընտանիքի մայրը խնդրել էր նրան մնալ իրենց հետ, և Գիբսոնը համաձայնել էր, սակայն հետո Ֆենդերն իր մարդասպանների հետ գտել էր նրանց տունը ու Գիբսոնին՝ կնոջ և տղայի հետ իջեցրել ջրհորը, իսկ դստերը՝ Հեյլիին վերցրել իր հետ։ Ջրհորից հրաշքով դուրս էր եկել միայն ինքը՝ Գիբսոնը, իսկ մնացածը խեղդվել էին։
Գիբսոնն ու Նեյդին մոտենում են Ֆենդերի կայանատեղին։ Ուղեկցորդուհուն պատվիրելով մնալ շենքի սկզբնամասում, Գիբսոնը մտնում է ներս։ Սկսելով թաքուն վերացնել մի քանի ավազակի՝ Գիբսոնին շուտով նկատում է Ֆենդերը, ով հանգիստ կանգնած էր կիսախարխուլ շենքի կենտրոնում, իսկ նրա առջև ուշաթափված Նեյդին էր պառկած։ Այդ նկատելով՝ Գիբսոնը վճռորոշ քայլերով մոտենում է դեպի Ֆենդերը՝ ճանապարհին ոչնչացնելով մոտեցող ևս մի քանի ավազակների։ Այնուամենայնիվ երբ Գիբսոնը բավականաչափ մոտենում է Ֆենդերին, վերջինս իր հրացանով վիրավորում է նրա աջ ուսը, և այդպահ Գիպսոնը շրջապատվում է տասնյակ մարդասպաններով։ Հանկարծ մոտենում է տարիներ առաջ գերեվարված Հեյլին, ով սառը հայացքով նայում է Գիբսոնին, իսկ այնուհետև լուռ անցնում ֆենդերի կողմը, որը զայրույթի և կատաղության մեծ ալիք է առաջացնում Գիբսոնի մոտ։ Հանակարծ նա արագ ֆենդերի վրա նետում դանակը և արագ փախչում։ Բանդայի անդամները վազում են նրա հետևից։ Գիբսոնը արագ և աննկատ վերցնում է ուշաթափված Նեյդիին, իսկ Փերլն այնտեղ է լինում։ Վերջինս հրաժարվում է Գիբսոնի հետ գալ՝ պատճառաբանելով, թե նա բավականաչափ ուժեղ չէ, որ պաշտպանի իրեն։ Գիբսոնը շարունակում է ճանապարհը անդրգետնյա կոյուղով, որտեղ կարողանում է սպանել Ֆենդերի լավագույն զինվորներից մեկին՝ Բրիք Բարդոյին (Ռալֆ Մյոլլեր)։ Կոյուղուց Գիբսոնը և արդեն գիտակցության եկած Նեյդին դուրս են գալիս բաց դաշտ և սկսում փախչել իրենց հետապնդող ավազակախմբից։ Գիբսոնը երկար պայքարելուց և տասնյակ մարդկանց տապալելուց հետո ի վերջո ուժասպառ և արնաշաղաղ ինքն է տապալվում է գետնին։ Նրան է մոտենում Ֆենդերը և սկսում կտտանքների ենթարկել։ Հաջորդ դրվագում արդեն երևում է, որ Գիբսոնին խաչել են մոտակա խարխլված նավի կայմից։ 40-50 հոգանոց բանդայից մնացած վերջին մի քանի հոգին և Ֆենդերը լքում են տարածքը՝ կարծելով, որ Գիբսը շունչը փչել է։ Խաչի վրա Գիբսոնը կրկին հիշում է անցյալում Ֆենդերի պատճառած ցավերը և կատաղությունից ոտքով սկսում է խփել կայմի փտած փայտին։ Փայտը կոտրվում է, և կայմը՝ Գիբսոնով հանդերձ, ընկնում է ներքև։ Հետո հայտնվում է Նեյդին և ազատում Գիբսոնին։
Ֆենդերի բանդան՝ Փերլի հետ արդեն հասնում է Ատլանտա։ Հանկարծ Ֆենդերը նկատում է ոտքերի մոտ մխրճված նետը և գլուխը բարձրացնելով հեռվում նկատում է Գիբսոնին։ Վերջին զինակիցներին Ֆենդերը հրարհրում է Գիբսոնի դեմ, որոնք մեկ առ մեկ ոչնչացվում են։ Ֆիլմի վերջին տեսարանում վերջապես մենամարտում են Ֆենդերն ու Գիբսոնը։ Մարտի ժամանակ Ֆենդերը նենգաբար սպանում է Նեյդիին, ով փորձում էր օգնության հասնել։ Գիբսոնն ի վերջո հաշվեհարդար է տեսնում չարագործի հետ, և Հեյլիի հետ Փերլին ապահով տեղ է հասցնում։ Բժիշկները խնդրում են, որ Գիբսոնը մնա իրենց հետ, սակայն նա առարկում է՝ ասելով, որ մարդկությունն իր կարիքն է զգում։
Փաստեր
Ֆիլմի կերպարների մեծ մասի անունները հայտնի կիթառային ապրանքանիշների և այլ երաժշտական գործիքների անվանումներ են.
Ջեքսոն «Ժայռ» Փինքլին, ով կատարում էր Ֆենդերի զինվորներից մեկի դերը, մարտական տեսարաններից մեկի ժամանակ կորցնում է ձախ աչքը, երբ Վան Դամը դանակով պատահաբար հարվածում է նրա աչքին։ Միջադեպից հետո Փինքլին դատի տվեց Վան Դամին և որպես փոխհատուցում ստացավ 485 000 ԱՄՆ դոլար։
Ռեժիսոր Ալբերտ Փյունը Գիբսոնի դերում տեսնում էր Չակ Նորիսին, ով դեռ պայմանագրային պարտավորությունների մեջ էր «The Cannon Group»-ի հետ, սակայն պրոդյուսեր Մենահեմ Գոլանը առաջ քաշեց Ժան Կլոդ Վան Դամի թեկնածությունը։
Ֆիլմը դարձավ կինոդեբյուտ Վինսենթ Կլինի և Ռալֆ Մյոլլերի համար։ Կլինը նորզելանդացի պրոֆեսիոնալ սերֆեր էր և համարվում էր այդ ժամանակների լավագույն մարզիկներից մեկը տվյալ ասպարեզում, իսկ Մյոլլերն իր հերթին Գերմանիայի լավագույն բոդիբիլդերներից մեկն էր, ով հետագայում դերեր է ստանում այնպիսի բլոքբաստերներում, ինչպիսիք են «Գլադիատորը», «Կոնանը», «Կարիճների արքան» և այլն։
Վան Դամի հոնորարը կազմում էր ընդամենը 50 000 ԱՄՆ դոլար։
Ֆիլմը նկարահանվել է 24 օրում, իսկ բյուջեն կազմել է ընդամենը 500 000 դոլար։
Ընդունում
«Կիբօրգը» կինոքննադատների կողմից հիմնականում արժանացել է բացասական գնահատականների։ Այնուամենայնիվ, ֆիլմը դուրս գալով ցուցադրման՝ գրավեց 4-րդ տեղը ամերիկյան կինովարձույթում։
Սիքվելներ
«Կիբօրգ 2։ Ապակե ստվեր» ֆիլմը Էլայաս Կոտեասի (Ջևդեթ բեյի դերակատարը «Արարատ» ֆիլմում) և Անջելինա Ջոլիի մասնակցությամբ թողարկվել է 1993 թվականին, իսկ «Կիբօրգ 3՝ Վերամշակողը»՝ 1995-ին։ Երկու ֆիլմերն էլ գրեթե կապ չունեին առաջինի հետ և նույնիսկ ավելի վատ ընդունվեցին քննադատների կողմից։
Արտաքին հղումներ
Կատեգորիա:Ամերիկյան մարտաֆիլմեր Կատեգորիա:Ամերիկյան սարսափ ֆիլմեր Կատեգորիա:Ամերիկյան ֆանտաստիկ ֆիլմեր Կատեգորիա:Անգլերեն ֆիլմեր Կատեգորիա:1989 ֆիլմեր Կատեգորիա:Սարսափ ֆիլմեր Կատեգորիա:Հետապոկալիպտիկ ֆիլմեր Կատեգորիա:MGM ֆիլմեր Կատեգորիա:Ամերիկյան ֆիլմեր Կատեգորիա:Ամերիկյան անկախ ֆիլմեր Կատեգորիա:Ամերիկյան գիտաֆանտաստիկ էքշն ֆիլմեր Կատեգորիա:Ֆիլմեր վրեժի մասին
Շուրուպպակ
Շուրուպպակ, («բուժող վայր», «ամբողջական երջանկության վայր» ), հին շումերական քաղաք։
Գտնվում էր հարավային Նապպուրայում, Եփրատ գետի ափին։ Ներկայումս քաղաքը կրում է Թելլ Ֆարա անունը, Իրաքում է, Ալ Քադիսիա նահանգում(մուխաֆազա)։ Շումերական առասպելը պատմում է, որ Մեծ ջրհեղեղից առաջ Շուրուպպակը կառուցվել է այն ժամանակվա աշխարհի կարևոր հինգ քաղաքներից հինգերորդը և վերջինը Սապարայից հետո։
Ըստ գրական գրառումների, վաղ Շումերական գլխավոր քաղաքներից էին Էրդուն, Բադ տիբիրան, Լարակը և Սիպարը։ Համաձայն ըստ Նապպուրական արքայական ցուցակի Շուրուպպակում կառավարել են երկու առասպելական թագավորներ, ընդհանուր 15 շար և 1 ներ (54 600 տարի) տևողությամբ, «ապա ջրհեղեղը ոչնչացրեց (երկիրը)»։ «Դրանից հետո երբ ջրհեղեղը ոչնչացրեց (երկիրը) և  արքայություն ուղարկվեց երկնքից (երկրորդ անգամ), Քիշը դարձավ տեղական գահական կենտրոնը», պատմում է Նապպուրական արքայական ցուցակը ։ Շուրուպպակը նվիրված էր Նինլիլին՝ հացահատիկի և օդի աստվածուհուն։ Ըստ շումերական առասպելի Շուրուպպակը  Իուսուդրա իմաստունի հայրենիքն է (Բաբելոնում՝ Ուտնապիշտիմ, աստվածաշնչյան Նոյ), նավով փրկվել է ջրհեղեղից, որը նա կառուցել էր աստծո խորհրդով։
Պատմություն
Շուրուպպակը մեծ քաղաքական նշանակություն չի ունեցել, նա տնտեսական խոշոր դեր է ունեցել հացահատիկի պահեստավորման և բաշխման կենտրոն է եղել։ Շուրուպպակում կար շատ մեծ հացահատիկի ամբար, ցանկացած այլ շումերական քաղաքներից եղածներից ամենամեծը։
Պեղումներ
Առաջին պեղումները իրականացվել են 1902 թվականին «Գերմանական Արևելյան ընկերության» (Deutsche Orient-Gesellschaft, ինչպես նաև «Գերմանական Արևելագիտության ընկերության») կողմից։ 1931 թվականին Փենսիլվանիայի համալսարանի հնագետների խումբը Էրիխ Շմիդտի ղեկավարությամբ պեղումներ են կատարել մոտավոր կես ամիս ։ Հայտանբերել են Ք․ ա․ 26-րդ դարին վերագրվող գերեզմաններ, կացարանների մնացորդներ, տնտեսական և իրավաբանական փաստաթղթերի արխիվներ, ուսումնական նյութեր, քանդակագործ հուշարձաններ։ Ամենահին մշակութային շերտը պատկանում է Ջեմդեթ Նասրի ժամանակաշրջանին՝ Ք․ ա․ 4-րդ հազարմյակի վերջ։  Ք․ ա․ 3-րդ հազարամյակի վերջին քաղաքը կորցրել է իր նշանակությունը և շուտվ լքվել։ Ամենաուշ շրջանին վերագրվող գտածոներից են գլանաձև կնիքը և մի քանի կավե արձանագրությունները, որոնք վերագրվում են  Ք․ ա․ 2-րդ հազարամյակի սկզբներին ։ Ք․ ա․ մոտավոր 3200-3000 թվականներին Շուրուպպակում և մի քանի շումերական քաղաքներում (Ուր, Ուրուկ և Քիշ) տեղի է ունեցել խոշոր ջրհեղեղ։ Շմիդտի արշավախումբը 4-5 մետր խորության տակ հայտնաբերել են կավից և տիղմից գետային բերուկներ։ Բազմագույն կավի ամենաներքին մասի նստվածքները վերագրվում են  Ջեմդեթ Նասրի ժամանակաշրջանին, որն անմիջապես նախորդել է վաղ դինաստիական ժամանակաշրջանին։
«Ջրհեղեի» մասին հիշուղություններ են պահպանվել շումերական և աքքադական դիցաբանության մեջ՝
Ուտնապիշտին նրան գուշակում է, Գիլգամեշին՝ «Ես բացում եմ, Գիգամեշ, գաղտնի բառը Եվ աստվածների գաղտնիքները քեզ ես կպատմեմ։ Շուրուպպակ, քաղաքը, որին դու գիտես, Որ գտնվում է Եփրատի ափին՝ Այդ քաղաքը շատ հին է, աստվածները նրան մոտ են։ Ջրհեղեի Մեծ աստվածները նրա սրտում կխորնարհվեն» (Գիգամեշի էպոս)
Արտաքին հղումներ
Կատեգորիա:Բնակավայրեր այբբենական կարգով Կատեգորիա:Հին Միջագետքի քաղաքներ Կատեգորիա:Շումեր Կատեգորիա:Շումերի քաղաքներ
Լյու Վենֆեյ
Լյու Վենֆեյ (劉文飛, ), չինացի գրող, թարգմանիչ, գրականագետ, Մոսկվայի մանկավարժական համալսարանի պրոֆեսոր, Չինաստանում ռուս գրականության ժողովրդականացնող։ Բարեկամության ռուսական շքանշանի ասպետ է։
Կենսագրություն
Լյու Վենֆեյը ծնվել է 1959 թվականի նոյեմբերին Անհոյ նահանգի Լուան գավառում ։
1974-1976 թվականներին սովորել է Հեյֆեյի միջնակարգ դպրոցում ։ 1981 թվականին ավարտել է Անհոյի մանկավարժական համալսարանի օտար լեզուների ֆակուլտետը՝ բակալավրի աստիճանով, իսկ 1984 թվականին՝ ՉԺՀ հասարակական գիտությունների ակադեմիայի (ՉԺՀ ՀԳԱ) բարձրագույն դպրոցը՝ գրականության բնագավառում մագիստրոսի աստիճանով ։ Դեռ չիմանալով ռուսաց լեզուն՝ պատահաբար ընդունվել է «ռուսական ուղղություն»՝ իր ավարտական աշխատանքի համար ընտրելով Չինգիզ Այթմատովի «Սպիտակ անձրև» վեպի թարգմանությունը ։
1984 թվականին դարձել է Չինաստանի ՀԳԱ արտասահմանյան գրականության ինստիտուտի գիտաշխատող ։ 1989-1990 թվականներին սովորել է Պուշկինի անվան ռուսաց լեզվի ինստիտուտում, իսկ 1991-1992 թվականներին՝ ԱՄՆ ակադեմիայի և Կալիֆոռնիայի համալսարանի կողմից կազմակերպված ուսումնական կենտրոնում ։ 1994 թվականին ավարտել է ՀԳԱ բարձրագույն դպրոցի արտասահմանյան գրականության ֆակուլտետը՝ գրականության դոկտորի աստիճանով, 1998-1999 թվականներին սովորել է Մոսկվայի լեզվաբանական համալսարանում, 1999 թվականին դասավանդել է Հեյլունցզյանի համալսարանում ։ Եղել է նաև ավելի քան 10 համալսարանների պրոֆեսոր և հրավիրված պրոֆեսոր, այդ թվում՝ Պեկինի և Հենանի համալսարանների, ինչպես նաև «Համաշխարհային գրականություն» և «Իլին» ամսագրերի խմբագրական կոլեգիայի անդամ ։ 2015 թվականից սկսել է աշխատել մայրաքաղաքի մանկավարժական համալսարանում, զբաղեցրել է Պեկինի սլավոնագիտության կենտրոնի տնօրենի պաշտոնը, իսկ ներկայում՝ ՉԺՀ հասարակական գիտությունների ակադեմիայի արտասահմանյան գրականության ինստիտուտի ռուս գրականության բաժնի վարիչը և ռուս գրականության ուսումնասիրման չինական ասոցիացիայի նախագահը ։
Աշխատություններն սկսել է հրատարակել 1982 թվականին, ռուս գրականության պատմության ավելի քան 30 գրքի հեղինակ է, ինչպես նաև շուրջ 100 հոդվածի և մի քանի մենագրությունների հեղինակ է ։ Մեծ ներդրում է ունեցել Չինաստանում ռուս գրականության տարածման գործում ։ Թարգմանել է Մաքսիմ Գորկու, Անդրեյ Բելիի, Նիկոլայ Գումիլյովի, Բորիս Պաստեռնակի, Մարինա Ցվետաևայի, Օսիպ Մանդելշտամի, Դանիիլ Հարմսի, Ալեքսանդր Սոլժենիցինի, Նիկոլայ Էրդմանի, Վառլամ Շալամովի, Միխայիլ Պրիշվինի, Իոսիֆ Բրոդսկու, Վալենտին Ռասպուտինի, Վիկտոր Երոֆեևի, Վիկտոր Պելևինի և շատ այլ ռուս գրողներին, պատրաստել է Ալեքսանդր Պուշկինի ստեղծագործությունների տասնամյա ժողովածու ։ Նաև թարգմանել է Վասիլի Գրոսմանի «Կյանքն ու ճակատագիրը» վեպը , լույս է ընծայել Իսահակ Բաբելի ստեղծագործությունների հինգերորդ ժողովածուն ։ Կարծում է, որ չնայած «մշակութային հեղափոխության» բոլոր հետևանքներին, որոնք արգելում են թարգմանությունները և արտասահմանյան գրականության բոլոր ստեղծագործությունների ուսումնասիրությունը, ինչպես նաև այն, որ Չինաստանում գրականությունը կոմունիստական կուսակցության «զենքն է» մարքսիստական գրականագիտության լիակատար տիրապետության պատճառով, չինացի թարգմանիչներին հետաքրքրում են նույն թեմաները, ինչ ռուսերենը, իսկ ռուս գրականության ուսումնասիրությունն ավելի ու ավելի է անկախանում՝ կենտրոնանալով գրողի ստեղծագործության գեղարվեստական և գեղագիտական պահերի վրա ։ Դրա հետ մեկտեղ փորձել է անգլերենից թարգմանել այնպիսի ստեղծագործություններ, ինչպիսիք են Արթուր Հենդերսոն Սմիթի «Չինացիների բնութագրերը», Դմիտրի Սվյատոպոլկ-Միրսկու «Ռուս գրականության պատմությունը», Իոսիֆ Բրոդսկու «Վշտի և բանականության մասին» գիրքը ։
Հասարակական կազմակերպություններին անդամություն
Չինաստանի գրողների միության, Չինաստանի թարգմանիչների միության, Ռուսական գրականության չինական գիտահետազոտական ասոցիացիայի, Չինաստանի արտասահմանյան գրականության ասոցիացիայի, Չինաստանի կենտրոնասիական ինստիտուտի անդամ է ։
Անձնական կյանք
Կինը Չեն Ֆանն է, ունի մեկ որդի ։
Արտաքին հղումներ
Կատեգորիա:Չինացի գիտնականներ Կատեգորիա:Չինացի գրողներ Կատեգորիա:Չինացի թարգմանիչներ Կատեգորիա:Մոսկվայի պետական համալսարանի շրջանավարտներ
Յուրի Շվեց
Յուրի Բորիսովիչ Շվեց (Юрий Борисович Швец, Юрій Борисович Швець, ), խորհրդային հետախուզության նախկին սպա (1980-1990), ԽՍՀՄ Պետանվտանգության կոմիտեի (ԿԳԲ) մայոր, «ՏԱՍՍ» պետական լրատվական գործակալության նախկին թղթակից, 1993 թվականից՝ ամերիկյան լրագրող, տնեսական և ռազմական վերլուծաբան։
Կենսագրություն
Ծնվել է 1952 թվականին, Խերսոն քաղաքում, ռազմական բժշկի ընտանիքում։ Ավարտել է Պատրիս Լումումբայի անվան Մոսկվայի ժողովուրդների բարեկամության համալսարանի (այժմ՝ Ռուսաստանի ժողովուրդների բարեկամության համալսարան) միջազգային իրավունքի ֆակուլտետը։ Հետագայում ավարտել է ԽՍՀՄ ՊԱԿ արտաքին հետախուզության ակադեմիան, որտեղ ուսանելու տարիներին եղել է Ռուսաստանի նախագահ Վլադիմիր Պուտինի համակուրսեցին ։
1985—1987 թվականներին Վաշինգտոնում գտնվել է լրտեսական ռեզիդենտուրայի մեջ։ Աշխատանքային գործունեության մասին գիրք հրատարակելուց և ԿԳԲ-ի վերջնական կազմալուծումից հետո Շվեցին արգելվեց երկրից դուրս գալ։ Այնուամենայնիվ, 1993 թվականին Շվեցը տեղափոխվեց Միացյալ Նահանգներ, իսկ հետագայում նաև ԱՄՆ քաղաքացիություն ստացավ ։
2006 թվականին Շվեցը Անվտանգության դաշնային ծառայության (ՖՍԲ) նախկին սպա Ալեքսանդր Լիտվինենկոյի ճառագայթային թունավորման գործում հանդես եկավ որպես հնարավոր առանցքային վկա։ «BBC»-ին տրված հարցազրույցում (հեռարձակված 2006 թվականի դեկտեմբերի 16-ին) Շվեցը նշում էր, որ նա և Լիտվինենկոն Ռուսաստանում «տասնյակ միլիոնավոր դոլարների արժողությամբ» նախագիծ իրականացնել ցանկացող բրիտանական կազմակերպության անունից Կրեմլի բարձրաստիճան պաշտոնյաների գործունեությանը վերաբերող զեկույց էին պատրաստում։ Ըստ Շվեցի, պետական գործիչ Սերգեյ Իվանովի մասին գործն այն աստիճան մերկացուցիչ էր, որ Լիտվինենկոն հավանաբար սպանվել էր դրա պատճառով ։ Լետվինենկոն Իվանովի դոսյեն ենթադրաբար ցույց էր տվել մեկ այլ գործընկերոջ՝ Անդրեյ Լուգովոյին, ով նախկինում նույնպես աշխատել էր ՖՍԲ-ում և այն փոխանցել էր Մոսկվայի իր վերադասներին։ Դեպքի կապակցությամբ Շվեցը հարցազրույց էր տվել Անգլիայի ոստիկանության գլխավոր վարչությանը՝ «Սկոտլանդ յարդին» ։
Արտաքին հղումներ
Կատեգորիա:ԽՍՀՄ ՊԱԿ սպաներ
Նիկոլայ Այվազյան
Նիկոլայ Այվազյան (Բլբազի Նիկոլ, ), Ցարական Ռուսաստանի բանակի գնդապետ, ՀՅԴ անդամ, Զորավար Անդրանիկի բանակի հակահետախույզ և խմբապետ ։
Կենսագրություն
Նիկոլայ Այվազյանը ծնվել է Արևմտյան Հայաստանի Բայազետ (Արշակավան) քաղաքում։ Ավարտել է տեղի դպրոցը։ Ուսումը շարունակել է Թիֆլիսի ռազմական ուսումնարանում։ 1890-ական թվականների սկզբին ընդգրկվել է Դաշնակցություն կուսակցության շարքերը ։
Ակտիվ մասնակցություն է ունեցել հայ-ազատագրական շարժմանը։ 1914-1919 թվականներին եղել է Զորավար Անդրանիկի բանակի անդամ։ Հայաստանից Անդրանիկի հեռանալուց հետո անդամագրվել է Հայաստանի Դեմոկրատական Հանրապետության բանակին, որի կազմում, որպես խմբապետ, իր զինծառայողների հետ միասին 1919-1920 թվականներին օսմանյան ու մուսաֆաթական տարրերից մաքրել է Սևանա լճին հարակից տարածքները ։
Հայաստանի Հանրապետությունը Ռուսական Կարմիր բանակի կողմից գրավվելուց հետո Ն. Այվազյանը ձերբակալվել է։ 1920-1931 թվականներին կնոջ հետ միասին եղել է Ղազախստանի աքսորավայրերում։ 1931 թվականին վերադարձել է Կովկաս և մինչև 1940 թվականը ընտանիքի հետ բնակվել Գանձակ քաղաքում։ Այստեղ աշխատանքի է ընդունվել մսի վերամշակման արտադրամասում որպես պահեստի աշխատող։ Աշխատավայրում ազգությամբ թուրք գործընկերներից մեկը ճանաչելով նրան, նրա անցած մարտական ուղղու մասին հայտնել է իշխանություններին։ 1940 թվականին ձերբակալվել է և տեղափոխվել Բաքու։ Հարազատների միջոցով բանտից ազատվել է և տեղափոխվել Կիև, եղբոր՝ Պյոտր Այվազովի մոտ։ Կարճ ժամանակ անց տեղափոխվել է Գրոզնի, որտեղ գտնվում էր ընտանիքը։ 1942 թվականին ընտանիքի հետ միասին բնակության նպատակով մեկնել է Ելենդորֆ քաղաք (ներկայումս՝ Գյոյգյոլ), որտեղ մինչև 1953 թվականը բնակվել է Սևանի փողոցում։ 1953 թվականին մշտական բնակության նպատակով տեղափոխվել է ՀԽՍՀ մայրաքաղաք Երևան՝ հաստատվելով նախկին Դերժինսկու փողոցում ։
Մահացել է 1975 թվականին Երևանում ։
Ծանոթագրություններ
Կատեգորիա:Երևան քաղաքում թաղվածներ Կատեգորիա:Հայ ռազմական գործիչներ Կատեգորիա:ՀՅԴ անդամներ
Շիրոկի Կարամիշ
Բնակչությունը վերջին գրանցված տվյալներով կազմում էր 1545 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:1723 թվականին հիմնադրված բնակավայրեր Կատեգորիա:Ռուսաստանի Սարատովի մարզի Լիսոգորսկի շրջանի բնակավայրեր
Աբրահամ Շաքեցի
Աբրահամ Շաքեցի (ծն. և մահ. թթ. անհայտ), XVIII դարի հայ մշակութային գործիչ։
Խիժա (գյուղ, Վինոգրադովի շրջան)
Խիժա (Хижа), գյուղ Ուկրաինայի Անդրկարպատյան մարզի Վինոգրադովի շրջանում։
Աբրահամ Շաքեցի
1791 թվականին Հարություն Շաքեցու հետ կազմել է XVIII դարի կեսին վերաբերող պաշտոնական գրությունների մի ժողովածու՝ «Գրագրութեան գիրք» (Երևանի Մատենադարան, ձեռ. № 3592), որի մեջ կան նաև Աղվանից հակաթոռ կաթողիկոս Ներսեսի (1720—1763) և նրա ժամանակակից մի շարք անձանց կոնդակների, բանադրագրերի, խնդրագրերի պատճեններ։
Խիժա (գյուղ, Վինոգրադովի շրջան)
2001 թվականի տվյալներով Խիժա գյուղում բնակվում էր 1 714 մարդ։ Բնակավայրը զբաղեցնում է 5,61 կմ² տարածք։ Բնակչության խտությունը կազմում էր 0,31 մարդ/կմ²։
Արտաքին հղումներ
Կատեգորիա:Ուկրաինայի Անդրկարպատյան մարզի Վինոգրադովի շրջանի բնակավայրեր Կատեգորիա:Ուկրաինայի գյուղեր
Աբրահամ Շաքեցի
Ծանոթագրություններ
Կատեգորիա:Հայ մշակութային գործիչներ
Սագրոն Միս
Սագրոն Միս (Sagron Mis), կոմունա Իտալիայում։ Գտնվում է Տրենտինո Ալտո Ադիջե մարզի Տրենտո գավառում ։
Բնակչությունը կազմում է 212 մարդ (2008), բնակչության խտություն՝ 19 մարդ/կմ²։ Զբաղեցնում է 11 կմ² մակերես։ Փոստային ինդեքս՝ 38050։ Հեռախոսային կոդ՝ 0465։
Ժողովրդագրություն
Բնակչություն
Ծանոթագրություններ
Կատեգորիա:Իտալիայի բնակավայրեր
1963-64 NBA մրցաշրջան
1963-64 NBA մրցաշրջան, դարձել է Բասկետբոլի ազգային ասոցիացիայի 18-րդ մրցաշրջանը։ Մրցաշրջանի չեմպիոնը դարձել է «Բոստոն Սելտիքս» ակումբը։ Եզրափակչում՝ հինգ խաղերի արդյունքում, «Սելտիքս»-ը հաղթել է «Սան Ֆրանցիսկո Ուորիորս»-ին։
1963 թվականի NBA դրաֆթի ժամանակ «Նյու Յորք Նիքս» ակումբի կողմից՝ առաջին համարի ներքո ընտրվել է թեթև հարձակվող Արթ Հեյմանը։ Դրաֆթի ժամանակ 3-րդ համարի ներքո ընտրվել է Նեյթ Թերմոնդը, իսկ 10-րդ համարի ներքո՝ Գաս Ջոնսոնը։ Տարածքային դրաֆթի ժամանակ ընտրվել են Թոմ Տակերը։
Աղբյուրներ
Կատեգորիա:Բասկետբոլի ազգային ասոցիացիայի դրաֆթներ
Երաշտակայունություն
Երաշտակայունություն, բույսերի ունակություն, որով բույսերը կարողանում են դիմանալ բջիջներում, հյուսվածքներում, օրգաններում առաջացած ջրի պակասին, ինչպես նաև գերտաքացմանը։ Համեմատաբար ավելի երաշտակայուն են քսերոֆիտները։ Երաշտակայունությունը պայմանավորված է բույսերի ժառանգական հատկանիշներով, որոնք առաջացել են Էվոլյուցիայի պրոցեսում, սակայն կարող են ձեռք բերվել նաև անհատական զարգացման՝ օնտոգենեզի ընթացքում։ Երաշտակայունության ձևավորման համար կարևոր նշանակություն ունեն օդի և հողի խոնավությունը, հանքային սնուցումը, ֆոտոսինթեզի ինտենսիվությունը և ֆիզիոլոգիական այլ պրոցեսներ։ Կեսօրյա ժամերին, իսկ երաշտը շարունակվելիս՝ նաև ամբողջ օրը, բույսերի մեջ առաջանում է խոնավության պակաս, օրգանների գերտաքացում, բույսերն սկսում են թառամել։ Տեղի է ունենում սպիտակուցների խոր հիդրոլիզ, ցիտոպլազմայի քայքայում, խանգարվում է շաքարների ֆոսֆորիլացումը և այլն։ Ջրազրկումը բջիջներում առաջացնում է նաև ցիտոպլազմայի կոլոիդա-քիմիական հատկությունների, դիսպերս վիճակի փոփոխություն։ Այդ բոլորը բացասաբար են ազդում բույսի աճման և բերքատվության վրա, հաճախ՝ նրա ոչնչացման պատճառը դառնում։ Երաշտակայունությունը կարելի է մեծացնել նախացանքային մշակությամբ՝ պարարտացման և ոռոգման ռեժիմները կանոնավորելով։
Կատեգորիա:Բուսաբուծություն Կատեգորիա:Բույսերի ֆիզիոլոգիա Կատեգորիա:Բույսերի էկոլոգիա
Աբրահամ Վանական
Աբրահամ Վանական, Արտավազդ Վանական, (ծննդյան և մահվան թվականները՝ անհայտ), VIII դարի հայ մատենագիր։ Գրել է Վահան Գողթնացու վկայաբանությունը (737)՝ պատկերելով նաև Հայաստանում արաբների տիրապետության շրջանի անցքերը։ Վկայաբանությունն առաջին անգամ հիշատակում է Ասողիկը ։
Դաշտային ձիաթռչնակ
Դաշտային ձիաթռչնակ, խաղտտնիկների ընտանիքի պատկանող թռչուն։ Հայաստանում բնադրվող, չվող է, քիչ տարածված։
Արտաքին կառուցվածք
Մարմնի երկարությունը 10, 5 սմ է, թևերի բացվածքը՝ 25-28 սմ, կենդանի զանգվածը՝ 26-27 գ, թևի երկարությունը՝ 77-97 մմ։ Հասունի մարմնի փետրածածկը վերևից բաց դեղնադարչնագույն է՝ մուգ խայտերով, ներքևից՝ գրեթե առանց խայտերի։ Թևավերևի միջին սև ծածկող փետուրները կազմում են պտերի նկատելի 1 շարք։ Ականջի անցքն ու նրա շուրջը ծածկող մանր փետուրների ծայրերն ավելի մուգ են։ Կոկորդաշերտը մուգ է և նեղ, ոտքերը՝ դեղնավուն, դիմային մասը՝ բաց։ Երիտասարդի մարմինը վերևից դարչնագույն է, փետուրները՝ բաց, լայն երիզով։ Կրծքին և մարմնի կողքերին կան մանր, դարչնագույն պտեր։
Կենսակերպ
Աչքի է ընկնում մարմնի ուղղահայաց կեցվածքով։ Թռիչքն ալիքաձև է։ Կերը որոնում է գետնին, արագ, մանրաքայլ հետապնդում զոհին։ Թառում է նաև էլեկտրական լարերին, սյուներին և այլն։ Բնակվում է կիսաանապատներում, լեռնատափաստաններում, ենթալպյան գոտում։ Երգում է ինչպես ճախրելիս, այնպես էլ քարին կամ թփին նստած։ Բաց տարածությունների թռչուն է, գերադասում է խոնավ մարգագետինները, առանձին դեպքերում կարող է հանդիպել նաև անտառային բացատներում։ Մեծ երամներ չի կազմում, բնադրվում է առանձին զույգերով, բույնը սարքում է գետնին՝ փոքրիկ փոսիկում, հաճախ թփի կամ քարի տակ։
Տարածվածություն
Տարածված է Եվրոպայում, հյուսիսային Աֆրիկայում, Ասիայում ։
Սննդառություն
Սնվում է գետնի վրա՝ միջատներով, առանձին դեպքերում՝ նաև սերմերով։ Սնվում է անողնաշարավորներով, սերմերով։
Բազմացում և զարգացում
Գարնանը վերադառնում է մարտ-ապրիլ ամիսներին, աշնանը չվում է հոկտեմբերին։ Տարածված է մասնավորապես կիսաանապատներում և լեռնային տափաստաններում։ Բնադրում են զույգերով՝ ապրիլի 2-րդ կեսից մայիսի վերջը։ Բույնը գավաթաձև է (տրամագիծը՝ 12-13, 5 սմ), ցամքարը՝ անփույթ՝ փետուրներից և բրդից, դևում է գետնին։ Ձվադրում է մայիսի վերջից հունիսի առաջին կեսը։ Մայիս-հուլիս ամիսներին դնում է 22 մմ տրամագծով, սպիտակավուն՝ դարչնագույն պտերով 4–5 ձու (1 ձվի զանգվածը կազմում է էգի միջին կենդանի զանգվածի 10, 7%-ը)։ Սեպտեմբերին հայտնվում են թռիչքին լավ տիրապետող երիտասարդ անհատներ։
Աղբյուրներ
Կատեգորիա:Խաղտտնիկներ Կատեգորիա:Հայաստանի թռչուններ Կատեգորիա:Աֆրիկայի թռչուններ Կատեգորիա:Եվրոպայի թռչուններ Կատեգորիա:Կենտրոնական Ասիայի թռչուններ
Լուցենկի (գյուղ, Լոխովիցայի շրջան)
Լուցենկի (Луценки), գյուղ Ուկրաինայի Պոլտավայի մարզի Լոխովիցայի շրջանում։ Բնակավայրը նախկինում նաև անվանվել է Ժաբկի։ Հիմնադրվել է 17-րդ դարում։
2001 թվականի տվյալներով Լուցենկի գյուղում բնակվում էր 654 մարդ։ Բնակավայրը զբաղեցնում է 7516 կմ² տարածք։ Բնակչության խտությունը կազմում էր 87,01 մարդ/կմ²։
Վեբոգրաֆիա
Վեբոգրաֆիան նորաբանություն է՝ անգլերեն վեբ և հունարեն գրաֆիա (նշանակում է գրել, ինչպես՝ բիբլիոգրաֆիա) գիտական վերջածանցի միությունը։ Վեբոգրաֆիան մատնանշում է հոդվածների, փաստաթղթերի, էջերի կամ որևէ թեմայի շուրջ վեբ աղբյուրների ցանկ։ Այս բառը նորաբանություն է, սակայն արդեն բավականին լայն կիրառություն ունի, այն կառուցված է բիբլիոգրաֆիա բառի մոդելի վրա։ Ինչպես բիբլիոգրաֆիական հղումներում, այնպես էլ վեբոգրաֆիական հղումները համապատասխանում են ինտերնետային կայքերի համարակալմանը։
Եթե ընդունում ենք, որ մեկ կամ մի քանի վեբոգրաֆիայի հեղինակին կարելի է անվանել վեբոգրաֆ (քանի որ ասում ենք բիբլիոգրաֆիա), ապա ավելի լավ է վեբոգրաֆ բառն օգտագործել վեբոգրաֆիա անող սարքի համար (ինչպես, օրինակ, տելեգրաֆիայի համար՝ տելեգրաֆ, տելեգրաֆիստ և տելեգրաֆիա անել)։ Փաստաթղթաբանը, օրինակ՝ հսկում է գրադարաններից ընտրված ինչ-որ թեմա. այս սկզբունքով վեբոգրաֆիստ կանվանենք վեբի պարունակությունը հսկող անձնավորությանը։
Գրականություն
http://edu2.tsu.ru/historynet/informatika/posobia/glossariy.htm#11
Ալիաս
Կատեգորիա:Համացանցային տերմինաբանություն
Տարակեմա
Տարակեմա, գյուղ Արևելյան Հայաստանի Ելիզավետպոլի նահանգի Զանգեզուրի գավառում ։
Բնակչություն
1908 թվականին գյուղն ունեցել է 520 կովկասի թաթար բնակիչ ։
Ծանոթագրություններ
Կատեգորիա:Արևելյան Հայաստանի գյուղեր
Ելես
Ելես  (Yeles), մունիցիպալիտետ Իսպանիայում, գտնվում է Տոլեդո պրովինցիայում՝ Կաստիլիա Լա Մանչ ինքնավար մարզի կազմում։ Մունիցիպալիտետը գտնվում է Լա Սագրա շրջանի կազմում։ Տարածքը կազմում է 20 կմ²։ Բնակչությունը կազմում է 4841 մարդ (ըստ 2010 թվականի)։ Վարչական կենտրոնի հեռավորությունը կենտրոնից՝ 35 կմ։
Գեղաքար
Գեղաքար, գյուղ Հայաստանի Հանրապետության Գեղարքունիքի մարզի Վարդենիս համայնքում ։
Գտնվում է մարզկենտրոն Գավառից 81 կմ հարավ-արևելք։ Գեղաքար է վերանվանվել 1991 թվականի ապրիլի 3-ին։ Բնակավայրը գտնվում է ծովի մակերևույթից 2150 մ բարձրության վրա։
Բնակչություն
Ըստ ՀՀ 2011 թ. մարդահամարի արդյունքների` Գեղաքարի մշտական բնակչությունը կազմել է 136, առկա բնակչությունը` 87 մարդ ։ Մինչև 1989 թ. բնակեցված է եղել հիմնականում ադրբեջանցիներով, այնուհետ` հայերով։ Գեղաքարի բնակչության փոփոխությունը ժամանակի ընթացքում` ստորև.
Տնտեսություն
Բնակչությունը զբաղվում է խոշոր եղջերավոր անասնաբուծությամբ և դաշտավարությամբ։ Գյուղի մոտ կան կարմիր տուֆի հանքեր։
Պատմամշակութային կառույց
Գեղաքարի արևելյան մասում գտնվում է քանդակազարդ խաչքարերով ու արձանագիր տապանաքարերով հայկական գերեզմանոց (15-17-րդ դդ.)։
Ծանոթագրություններ
Կատեգորիա:Գեղարքունիքի մարզի բնակավայրեր Կատեգորիա:Գեղարքունիքի մարզի գյուղեր Կատեգորիա:Սոթք գավառի բնակավայրեր
Խոլմովեց
Խոլմովեց (Холмовець), գյուղ Ուկրաինայի Անդրկարպատյան մարզի Վինոգրադովի շրջանում։
2001 թվականի տվյալներով Խոլմովեց գյուղում բնակվում էր 715 մարդ։ Բնակավայրը զբաղեցնում է 3585 կմ² տարածք։ Բնակչության խտությունը կազմում էր 0,2 մարդ/կմ²։
Արտաքին հղումներ
Կատեգորիա:Ուկրաինայի Անդրկարպատյան մարզի Վինոգրադովի շրջանի բնակավայրեր Կատեգորիա:Ուկրաինայի գյուղեր
Շիրոկոպոլե (գյուղ, Էնգելսկի շրջան)
Շիրոկոպոլե (Широкополье), գյուղ Ռուսաստանի Սարատովի մարզի Էնգելսկի շրջանի կազմում։
Բնակչությունը 2002 թվականին գրանցված տվյալներով կազմում էր 781 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սարատովի մարզի Էնգելսկի շրջանի բնակավայրեր
Ռոմեն Քենոն
Ռոմեն Քենոն (Romain Cannone, ), ֆրանսիացի սուսերամարտիկ, Տոկիոյի 2020 թվականի ամառային օլիմպիական խաղերի չեմպիոն ։
Ճանաչվել է 2020 թվականի տարվա մարզիկ Կոլմարում (Ֆրանսիա) ։
Կենսագրություն և մարզական կարիերա
Ռոմեն Քենոն ծնվել է 1997 թվականի ապրիլի 12-ին Ֆրանսիայի Բուլոն-Բիյանկուր քաղաքում։
Վաղ տարքիում ընտանիքի հետ տեղափոխվել է Բրազիլիա ։ Այնուհետև նրա ընտանիքը տեղափոխվել է Նյու Յորքի Ստորին Իսթ Սայդ, այնտեղ էլ 12 տարեկանում սկսել է զբաղվել սուսերամարտով, հետագայում Մայքլ Մոկրեցովի ղեկավարությամբ մարզվել է Նյու Յորքի Քոնի Այլենդ սուսերամարտի ակադեմիայում 13 տարեկանում ։
Օլիմպիական խաղեր 2020
Ռոմեն Քենոնը, որն ի սկզբանե նախատեսված էր միայն որպես փոխարինող, 2020 թվականի Ֆրանսիայի հավաքականի ամենաերիտասարդ անդամն էր։ Սակայն 2021 թվականի հունիսի 18-ին, երբ ֆրանսիացի սուսերամարտիկ Դանիել Ժերենը դոպինգ թեստի պատճառով հեռացվել է թիմից, նրան փոխարինող է նշանակվել Քենոնը ։
2021 թվականի հուլիսի 25-ին նա քառորդ եզրափակչում հաղթել է ռուս Սերգեյ Բիդուին և կիսաեզրափակչում ուկրաինացի Իգոր Ռեյզլինին ու նվաճել ոսկե մեդալը՝ եզրափակչում հաղթելով աշխարհի նախկին չեմպիոն հունգարացի սուսերամարտիկ Գերգեյ Շիկլոշիին ։ Համեմատաբար անծանոթ լինելով իր հակառակորդների համար՝ նա նրանց զարմացրել է`զբաղվելով ստեղծագործական հարձակողական սուսերավարությամբ և ցուցադրելով գեղեցիկ տեխնիկական պալիտրա ։
Քենոնի հաղթանակը որակվել է որպես «անսպասելի»։ Նա դարձել է անհատական ​​սուսերամարտի Ֆրանսիայի առաջին օլիմպիական չեմպիոնը այն բանից հետո, երբ Բրիս Գայյարը ոսկե մեդալ էր նվաճել 2004 թվականին ։
Ծանոթագրություններ
Կատեգորիա:Ֆրանսիացի սուսերամարտիկներ Կատեգորիա:2020 թվականի Ամառային օլիմպիական խաղերի չեմպիոններ Կատեգորիա:Ֆրանսիացի օլիմպիական չեմպիոններ
Հայաստանի զինված ուժերի զինանշան
2001 թվականի հունվարի 23-ին Հայաստանի Նախագահ, Զինված ուժերի գլխավոր հրամանատար Ռոբերտ Քոչարյանը հաստատեց Հայաստանի զինված ուժերի զինանշանը։
Կառուցվածք
Զինանշանը պատկերված է վերևում՝ ուղղանկյուն, ներքևում՝ կիսաշրջանաձև վահանի վրա։ Վերին եզրում հորիզոնական կապույտ ֆոնի վրա սպիտակ տառերով գրված է՝ «ՀԱՅԱՍՏԱՆ», ներքևում՝ կիսաշրջանին համապատասխան՝ կապույտ գույնով «ԶԻՆՎԱԾ ՈՒԺԵՐ» բառերը։ Վահանի մնացյալ դաշտը զինանշանային (հերալդիկ) տարրերով կազմված է հետևյալ պատկերային մասերից. Կենտրոնում պատկերված է թևատարած արծիվ՝ գլխով դեպի աջ շրջված, արծվի յուրաքանչյուր թևը բաղկացած է յոթական փետուրից (7 թիվը խորհրդանշում է արարչական շաբաթվա օրերի թիվը, կարող է արծվի գլխի հետ հասկացվել նաև պատմական Հայաստանի 15 նահանգները)։
Արծիվ
Արծիվն իրականացված է մուգ կապույտ գույնով և կենտրոնական կերպար է զինանշանի վրա։ Խորհրդանշում է ուժ, հզորություն, խորաթափանցություն, սլացք, կամք։ Արծվի գլուխը պատկերված է արևի կլոր սկավառակի վրա, որը նույնպես իմաստավորվում է. քանի դեռ կա արևը, կլինեն նաև Հայաստանն ու Հայոց զինված ուժերը։ Արևի ճառագայթների վրա, արծվի թևերի բացվածքի մեջ պատկերված է Հայաստանի պետական խորհրդանիշ եռագույն դրոշը, որը հավաստում է, որ Հայաստանի զինված ուժերը գտնվում են պետության հովանու ներքո։ Արծվի մարմինը կազմում է հայկական կլոր վահանը՝ իրականացված ծիրանագույնի մուգ ու բաց երանգներով։
Վահան
Վահանը խորհրդանշում է, որ զինված ուժերը երկրի գոյության պատվարն ու պահապանն են։ Վահանի ներսում պատկերված է հավասարաթև խաչ, որ մեր քրիստոնեական ժառանգորդության ու հավատի առհավատչյան է։
Սուր
Զինանշանային վերջին տարրը սուրն է։ Այն հորիզոնական դիրքով գտնվում է վահանի տակ։ Աջ կողմում երևում է սրի կոթը, ձախ կողմում՝ սրի ծայրահատվածը։ Սուրը խորհրդանիշն է մշտարթուն վիճակի և հանուն հայրենյաց պատրաստ է իջնել թշնամու գլխին։ Զինանշանային պատկերագրության առումով, իր երևացող հատվածներով, սրի մասերը նաև խորհրդանշում են արծվի ճանկերը՝ ամբողջացնելով արծիվ-զինված ուժեր խորհրդանիշը։
Աստերոիդների ցանկ (70601-70700)
Աստերոիդների ցանկ (70501-70600) * Աստերոիդների ցանկ * Աստերոիդների ցանկ (70701-70800)
Հայաստանի զինված ուժերի զինանշան
Հեղինակներ
Նկարիչներ Ռուբեն Արուտչյանը և Գագիկ Աբրահամյանը։
Տես նաև
Կատեգորիա:Հայաստանի Զինված ուժեր Կատեգորիա:Խորհրդանիշներ Կատեգորիա:Զինանշաններ
Եվրոպական միության ընդլայնում (2007)
Եվրամիության պատմական անդամակցությունները
Երկրորդ համաշխարհային պատերազմից հետո Եվրոպան բաժանվեց ազդեցության երկու գոտիների` ամերիկական ու խորհրդային։ 1980-ականների վերջերին, ԽՍՀՄ-ը ներքին գործոնների ազդեցության տակ սկսեց Արևելյան Եվրոպայում կորցնել դիրքերը, որի արդյունքում 1989 թվականին հաջորդաբար սկսեցին ընկնել կոմունիստական վարչակարգերը, իսկ հետագայում 1991 թվականին փլուզվեց ԽՍՀՄ-ը։ 1994 թվականին Ռումինիան ու Բուլղարիան Եվրամիության հետ կնքեցին ասոցացման պայմանագիրը և պետք է պատրաստվեին մտնել Եվրամիություն։ 1995 թվականին երկու երկրները Եվրամիությանը անդամակցելու հայտեր ներկայացրեցին, և 2004 թվականին նրանք Մալթայի, Կիպրոսի ու մնացած երկրների հետ պետք է մտնեին Եվրամիություն, սակայն այդ երկու երկրները ընդունվեցին 2007 թվականին, քանի որ Եվրոպական հանձնաժողովի կարծիքով այդ երկու երկրների տնտեսություններում կան շատ սոցիալական մնացորդներ։
Կյուրեղագիր
Անդամակցելիս Կյուրեղագիրը լատիանական ու հունական այբուբենից հետո դարձավ ԵՄ-ի պաշտոնական երրորդ այբուբենը։ Կյուրեղագիրը նաև պատկերված է թղթադրամ եվրոների ու բուլղարական եվրոյի մետաղադրամների վրա ։
Կապված Բուլղարիայի անդամակցությանը ԵՄ-ին, եվրոյի թղթադրամների նոր շարքի վրա մակագրված է «Եվրո», ինչպես նաև «ԵՑԲ» հապավումը (հապավումը Европейска централна банка) :
Ծանոթագրություններ
Կատեգորիա:2007 թվականը Բուլղարիայում Կատեգորիա:2007 թվականը քաղաքականությունում Կատեգորիա:Եվրոպական միության ընդլայնում Կատեգորիա:Եվրոպական միության պատմական ընդլայնումներ
Լիսե Ֆիելստադ
Լիսե Ֆիելստադ (Lise Fjeldstad; ամբողջությամբ Լիսե Բարբրա Սկապել Ֆիելստադ; ծնվել է 1939 թվականի հունիսի 17, Օսլոյում, Նորվեգիա), նորվեգացի դերասան, հայտնի նորվեգացի դիրիժոր և ջութակահար Էյվին Ֆիելստադի (Øivin Fjeldstad, 1903-1983) դուստրը։
Էդդի (լեռ)
Էդդի (Mount Eddy), լեռնագագաթ Հյուսիսային Ամերիկայում։
Գտնվում է Կալիֆոռնիայում, ԱՄՆ։ Տեղակայված է Քլամաթ լեռներում` Շաստա հրաբխից դեպի արևմուտք։ Լեռան բարձրությունը 2751 մ է ծովի մակարդակից ։
Լիսե Ֆիելստադ
Կենսագրություն
1975 թվականին նրան հրավիրում են Նորվեգիայի ազգային թատրոն, որտեղ նրա խաղացած դերերից ամենանշանավորներն էին` Թենեսի Ուիլյամսի գրած «Երազանքի տրամվայ» պիեսում կատարած Բլանշ Դյուբուանի դերը, և Ագնեսի դերը Հենրիկ Իբսենի «Բրանդ» պիեսից։ Ազգային թատրոնում կատարած աշխատանքի ժամանակ նա 34 տարում խաղացել է 50 դեր, և այդ տարիները նրա համար համարվել են դերասանական բարձունքի տարիներ։ Նրա հրաժեշտի դերը եղել է Անտոն Չեխովի «Չայկա» պիեսում կատարած դերը ։
Էդդի (լեռ)
Էդդի լեռը ամենաբարձր գագաթն է Թրինիթի շրջանում, բարձրությամբ իններորդը՝ Կալիֆոռնիայում և ամենաբարձր գագաթը ԱՄՆ-ում՝ I-5 ավտոճանապարհից դեպի արևմուտք[1]:  Ձմռանը Էդդի լեռան վրա տեղում է մեծ քանակությամբ ձյուն ։
Լիսե Ֆիելստադ
Կենսագրություն
Ռուսական հանդիսատեսին դերասանուհին հայտնի դարձավ առաջին հերթին «Տյուրա»-յի դերով, 1985 թվականին նկարահանվելով խորհրդային-նորվեգական համատեղ «Եվ քարերից կաճեն ծառեր» կինոֆիլմում։ Նորվեգական վարձույթում ֆիլմը թողարկվել է «Dragens fange» անվան ներքո։
Էդդի (լեռ)
Լեռն անվանակոչվել է ի պատիվ Նելսոն Էդդի Հարվիի, ով տեղափոխվել է այս վայրեր Նյու-Յորք նահանգից 1856 թվականին։ Ավելի ուշ նա դարձել է Շաստա գետի հովտում գտնվող ռանչոյի հաջողակ սեփականատերը։ Լեռան օրիգինալ անվանումը Վինթու լեզվով` Նամ-մել-բե-լե-սաս-պամ, ինչը նշանակում է «արևմտյան փայլող լեռ» ։
Լիսե Ֆիելստադ
Կենսագրություն
1991 թվականին Լիսե Ֆիելստադը գլխավոր նորվեգական կինոմատոգրաֆիայի` «Ամանդա»-յի պարգևատրման ժամանակ նոմինացվել է, որպես «Dødsdansen» ֆիլմի առաջին պլանի լավագույն կնոջ դերում։ 1993 թվականին Լիսե Ֆիելստադը պարգևատրվել է Սուրբ Օլաֆի շքանշանի I աստիճանի պարգևով։
Էդդի (լեռ)
Հղումներ
Կատեգորիա:ԱՄՆ-ի լեռնագագաթներ Կատեգորիա:Լեռնագագաթներ այբբենական կարգով
Լիսե Ֆիելստադ
Կենսագրություն
1965 թվականին Լիսեն ամուսնացել է Գորդոն Բադդիի հետ։ Սակայն այդ ամուսնությունը քայքայվեց այն բանից հետո, երբ Լիսեն սիրահարվել և հեռացել էր ուրիշ տղամարդու մոտ ։ Լիսեն քաղաքացիական ամուսնությամբ ապրում է նորվեգական դերասան Պեր Սանդերլենդի հետ, որից էլ ունեցել է երկու երեխա։ Երկու երեխաններն էլ ծնվել են այն ժամանակ, երբ Լիսեն ավելի քան քառասուն տարեկան էր։ Նա զբաղվում է ակտիվ սոցիալական գործունեությամբ. մասնակցում է տարբեր հեռուստանախագծերի։ Հիմանական թեմանները, որոնք նրան հուզում են, համարվում են դպրոցական բարենորոգումները, շրջակա միջավայրի պաշտպանվածությունը, սոցիալական պաշտպանության հարցերը և առոջապահությունը ։
Բերդատեղի Մատ
Բերդատեղի Մատ, լեռնագագաթ Փոքր Կովկաս լեռնահամակարգում, Պապաքարի լեռնաշղթայում։ Թումանյանի շրջանի Շնող գյուղից 15 կմ հեռավորության վրա ։
Ծանոթագրություններ
Կատեգորիա:Լեռնագագաթներ այբբենական կարգով
(8099) 1993 TE
(8099) , աստերոիդ աստերոիդների հիմնական գոտում։ Հայտնաբերվել է 1993 թվականի հոկտեմբերի 8-ին Հիրոշի Աբեի և Սեյդաի Միասակայի կողմից Յացուկայում ։
Միջին հեռավորությունը Արեգակից կազմում է 2,542713 ա. մ., առավելագույնը մոտենում է 1,8428 ա. մ. հեռավորության վրա և հեռանում 3,2427 ա. մ. ։ Արեգակի շուրջ մեկ ամբողջական պտույտ է կատարում 1480,96 երկրային օրվա ընթացքում, իր ուղեծրով շարժվելով միջինում 0,243085 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 8,72° անկյուն։
Արտաքին հղումներ
Կատեգորիա:1993 թվականին հայտնաբերված աստղագիտական մարմիններ Կատեգորիա:Հիրոշի Աբեի կողմից հայտնաբերված աստերոիդներ Կատեգորիա:Սեյդաի Միասակայի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Ռուս-սիրիական հարաբերություններ
Ռուս-սիրական հարաբերություններ (Российско-сирийские отношения), դիվանագիտական հարաբերությունները Ռուսաստանի Դաշնության և Սիրիայի Արաբական Հանրապետության միջև։
Պատմություն
Դիվանագիտական հարաբերությունները հաստատվել են Խորհրդային Միության ժամանակաշրջանում՝ 1944 թվականին։ Կնքվել է առևտրական և վճարային համաձայնագիր (1955)։ 1956-ի և 1957-ի կոմյունիկեում կողմերը արտահայտվել են հօգուտ այսպես կոչված՝ կայուն բարեկամության, տնտեսական և մշակութային համագործակցության զարգացման՝ հավասարության և փոխշահավետության, միմյանց ներքին գործերին չմիջամտելու, ազգային արժանապատվության ու ինքնավարության հարգման հիման վրա։ Ստորագրվել են համաձայնագրեր տնտեսական և տեխնիկական (1957, որը նախատեսում էր ԽՍՀՄ-ի մասնակցությունը Սիրիայում երկաթուղու, էլեկտրակայանների, ոռոգման համակարգերի կառուցմանը), մշակութային համագործակցության, օդային հաղորդակցության (1962), Եփրատ գետի վրա հիդրոհանգույցի կառուցման (1966), տրոպոսֆերային ռադիոկապի (1970) և այլնի վերաբերյալ։ 1970-ական թթ․ շարունակվել է սովետա-սիրիական բազմակողմանի համագործակցությունը․ համաձայնագրեր ու արձանագրություններ են ստորագրվել Սիրիային երկարաժամկետ վարկ տրամադրելու, նավթարդյունաբերությանը նըպաստելու, Լաթաքիայի ծովային նավահանգիստը ընդլայնելու (1972) մասին։ 1974-ի համատեղ հայտարարության մեջ նշվել է կողմերի ընդհանուր դիրքորոշումը միջազգային հարցերում, ընդգծվել է բազմակողմանի համագործակցության (ներառյալ պաշտպանությունը) անհրաժեշտությունը Սիրիայի և ԽՍՀՄ-ի միջև։ Ստորագրվել են նոր համաձայնագրեր տնտեսական և տեխնիկական, առողջապահության և բժշկագիտության ասպարեզում (1975), գիտատեխնիկական (1979) համագործակցության վերաբերյալ։ 1980 թվականին կնքվել են բարեկամության և համագործակցության պայմանագիր, 1981—85-ի տնտեսական և տեխնիկական համագործակցության և այլ համաձայնագրեր։
Կատեգորիա:Ռուսաստանի արտաքին հարաբերություններ
Մասուդ Բարզանի
Մասուդ Բարզանի (مەسعود بارزانی, Mesûd Barzanî, ), քուրդ և իրանցի քաղաքական գործիչ։ 2005-2017 թվականներին եղել է Իրաքյան Քուրդիստանի նախագահը։ Քուրդիստանի դեմոկրատական կուսակցության առաջնորդն է։
Կենսագրություն
Մասուդ Բերզանին ծնվել է Մահաբադում, որտեղ նրա հայրը՝ Մուստաֆա Բարզանին, Մեհաբադի Հանրապետության բանակի գերագույն հարամանատարն էր։ Սրա հետ կապված հայտնի է նրա արտահայտած միտքը. «Ես ծնվել եմ Մահաբադի քրդական դրոշի ներքո և պատրաստ եմ ծառայել և մեռնել հանուն այդ դրոշի»։
Մասուդ Բարզանիի ծննդյան օրը համընկավ Քուրդիստանի դեմոկրատական կուսակցության հիմնադրման հետ։
Երբ Մահաբադի Հանրապետությունը տապալվեց, Մուստաֆա Բարզանին՝ 500 ընտրյալ զինյալների հետ, ճեղքեց-դուրս եկավ ԽՍՀՄ, ու դա այն ժամանակ, երբ իր ընտանիքը՝ քուրդ պատանդների հետ միասին, վերադարձվեց Իրաք (1947 թվականի գարնանը), որտեղ նրանց ուղարկեցին երկրի հարավ։
Մասուդ Բարզանին դաստիարակավել է մորական պապի տանը, նախնական կրթությունն արաբերեն է ստացել։ 1958 թվականին՝ միապետության տապալումից և Մուստաֆայի՝ Իրաք վերադարձից հետո, Մասուդը Բաղդադում ապրում է հոր հետ։
Շուտով՝ սեպտեմբերյան ապստամբությունն սկսելուց հետո, 1962 թվականի գարնանը 16-ամյա Մասուդը միանում է փեշմերգային։ Նա հոր հետ միասին մասնակցել է մարտական գործողություններին, հետո նշանակվել է «Իրաքյան Քուրդիստանի ձայնը» ռադիոյի ղեկավար, իսկ 1968 թվականից ղեկավարել է «Պարաստին» անվտանգության ծառայությունը։ 1975 թվականին՝ ապստամբության պարտությունից հետո, Մասուդն ակտիվորեն զբաղվում է Քուրդիստանի դեմոկրատական կուսակցության վերակազմավորմամբ, դրան զուգահեռ նա հորն ուղեկցում է ԱՄՆ։ 1978 թվականին Մասուդը հրաշքով փրկվեց իրաքյան հատուկ ծառայության կողմից Վիեննայում կազմակերպված հարձակումից։ Մուստաֆա Բարզանիի մահվանից հետո՝ 1979 թվականի մարտին, Մասուդն ընտրվեց ՔԴԿ առաջնորդ։ Այդ պաշտոնն զբաղեցնում է մինչ օրս։ 2003-2004 թվականներին Մասուդ Բարզանին մտավ Իրաքի Կառավարման խորհուրդ, իսկ 2005 թվականի մայիսի 12-ին ընտրվեց Իրաքյան Քուրդիստանի նախագահ։
2013 թվականին նախագահական լիազորությունների ժամկետն սպառվեց, սակայն նա հրաժարվեց լքել պաշտոնը։ Նրա լիազորությունները երկարաձգվեցին մինչև 2015 թվականը, հետո՝ ևս երկու տարով։ 2017 թվականի հոկտեմբերի 29-ին Բարզանին հայտարարեց պաշտոնը լքելու մասին։ 2017 թվականի նոյեմբերի 1-ին նա լքեց Իրաքյան Քուրդիստանի նախագահի պաշտոնը։
2017 թվականին գործազրկության մակարդակը գերազանցում է 20 %-ը, իսկ բնակչության 30 %-ը Քուրդիստանում աղքատ է։
Մասուդ Բարզանին «Մուստաֆա Բարզանի և քրդական ազատագրական շարժում» գրքի հեղինակն է։ Գիրքը հրատարակվել է քրդերեն, արաբերեն և ռուսերեն։
Քրդերի շրջանում հայտնի է «Քեք Մասուդ»՝ «Պարոն Մասուդ» մականվամբ։
Անձնային որկաներ
Սիրում է ֆուտբոլ խաղալ և գրքեր ընթերցել։
Ամուսնացած է, ունի 8 երեխա։ Տիրապետում է քրդերենին, արաբերենին, պարսկերենին և անգլերենին։
Արտաքին հղումներ
Կատեգորիա:Ապրող անձինք Կատեգորիա:Անձինք այբբենական կարգով Կատեգորիա:Ապրիլի 16 ծնունդներ Կատեգորիա:1946 ծնունդներ Կատեգորիա:Իրաքի քաղաքական գործիչներ‎ Կատեգորիա:Քրդեր Կատեգորիա:20-րդ դարի քաղաքական գործիչներ Կատեգորիա:21-րդ դարի քաղաքական գործիչներ
Ջորդոն Այբ
Ջորդոն Էշլի Ֆեմի Այբ (դեկտեմբերի 8, 1995, Լոնդոն), անգլիացի ֆուտբոլիստ։ Հանդես է գալիս անգլիական «Լիվերպուլ»-ում և Անգլիայի երիտասարդական ազգային հավաքականում։ Խաղում է կիսապաշտպանի դիրքում։
Ուիկոմ Ուոնդերերս
Այբը իր կարիերան սկսել է «Ուիկոմ Ուոնդերերս» ակումբի ակադեմիայում։ Դեբյուտը ակումբում եղել է 2011 թվականի օգոստոսի 9-ին, Ֆուտբոլային լիգայի գավաթի խաղում, ընդդեմ Կոլչեստեր Յունայթեդի։ Այդ խաղում նա եղել 15 տարեկան և 244 օրական ։ 2011 թվականի օգոստոսի 15-ին նա չի փոխարինվել՝ խաղացել է 90 րոպե։
Լիվերպուլ
2011 թվականի դեկտեմբերի 12-ին հայտնի դարձավ, որ Այբը պայմանագիր է կնքել «Լիվերպուլ»-ի հետ։ Արդեն 2011 թվականի դեկտեմբերի 20-ին նա Լիվերպուլի ֆուտբոլիստ էր ։ 2013 թվականի մայիսի 19-ին Լիվերպուլի կազմում նա նշեց իր դեբյուտը Պրեմիեր Լիգայում։ Ֆելիպե Կոուտինյոի փոխանցումից հետո նա գրավեց դարպասը գլխով, և Լիվերպուլը 1։0 հաշվով հաղթանակ տարավ։
Միջազգային կարիերա
2012 թվականի հոկտեմբերի 24-ին Ջորդոն Այբը իր դեբյուտը անցակցրեց Անգլիայի մինչև 18 տարեկանների հավաքականում ընդդեմ Իտալիայի ազգային հավաքականի։
Ծանոթագրություններ
Կատեգորիա:Լոնդոն քաղաքում ծնվածներ Կատեգորիա:Անգլիացի ֆուտբոլիստներ Կատեգորիա:Անգլիական ֆուտբոլի լիգայի խաղացողներ Կատեգորիա:Բիրմինգհեմ Սիթիի ֆուտբոլիստներ Կատեգորիա:Ֆուտբոլի կիսապաշտպաններ Կատեգորիա:Պրեմիեր Լիգայի ֆուտբոլիստներ
Տերմինատոր
Տերմինատորը (The Terminator), 1984 թվականին ռեժիսոր Ջեյմս Քեմերոնի կողմից նկարահանված ֆանտաստիկ մարտաֆիլմ է և տերմինատորների շարքի առաջին ֆիլմը։
Սյուժե
Գլխավոր դերում հանդես է գալիս Առնոլդ Շվարցենեգերը։ Նրա մարմնավորած հերոսը ապագայից (2029 թ.) ուղարկվում է 80-ականների ԱՄՆ՝ ոչնչացնելու Սառա Քոնորին (Լինդա Հեմիլթոն)։
Սակայն ապագայից դեպի նույն ժամանակաշրջան է ուղարկվում նաև Կայլ Ռիսը (Մայքլ Բին), ով էլ պաշտպանում է Քոնորին։
Արտաքին հղումներ
Կատեգորիա:Ամերիկյան թրիլեր ֆիլմեր Կատեգորիա:Ամերիկյան մարտաֆիլմեր Կատեգորիա:Ամերիկյան սարսափ ֆիլմեր Կատեգորիա:Ամերիկյան ֆանտաստիկ ֆիլմեր Կատեգորիա:Անգլերեն ֆիլմեր Կատեգորիա:1984 ֆիլմեր Կատեգորիա:Ջեյմս Քեմերոնի ֆիլմեր Կատեգորիա:Հետապոկալիպտիկ ֆիլմեր Կատեգորիա:Լոս Անջելեսում նկարահանված ֆիլմեր Կատեգորիա:Ֆիլմեր, որոնց գործողությունները տեղի են ունենում ապագայում Կատեգորիա:Ֆիլմեր, որոնց գործողությունները տեղի են ունենում Լոս Անջելեսում Կատեգորիա:Ամերիկյան ֆիլմեր Կատեգորիա:Ամերիկյան անկախ ֆիլմեր Կատեգորիա:Ամերիկյան էքշն թրիլեր ֆիլմեր Կատեգորիա:Ամերիկյան գիտաֆանտաստիկ էքշն ֆիլմեր Կատեգորիա:ԱՄՆ-ի ֆիլմերի ազգային գրանցամատյանի ֆիլմեր Կատեգորիա:MGM ֆիլմեր Կատեգորիա:Ֆիլմ-հակաուտոպիա